Cars & Coffee Tallinn

## '''Cars & Coffee (Eesti)'''

*Cars & Coffee* on Eestis alguse saanud autokultuuri kogukond ja sündmuste sari, mis koondab hobisõidukite omanikke ja huvilisi mitteametlikest kogunemistest kuni suurte avalike autonäitusteni. Liikumine sai alguse Tartus ning on aastate jooksul kasvanud üle-eestiliseks kogukonnaks, mille keskuseks on kujunenud Tallinn. Selle loojaks on Cristo Veber ja selle ettevõtmise alguse üheks suureks mõjutajaks on tuntud autoajakirjanik Karl-Erik Idasaar. 

2025. Aasta hooaja lõpetamine Unibet Arenal 

## '''Ajalugu'''
Cars & Coffee Eestis sai alguse **2017. aastal Tartus**, kus esialgu toimusid väiksemad ja mitteametlikud autokogunemised. Tegemist oli kogukondliku algatusega, kus autohuvilised kohtusid vabas vormis, jagasid huvi tehnika vastu ning lõid aluse kasvavale autokultuuri liikumisele.

Aja jooksul kasvas neist kohtumistest välja suurem ja organiseeritum sündmuste sari.

**2020. aastal** jõudis Cars & Coffee Tallinn esmakordselt laiemasse meediapilti, kui sellest kirjutati ajakirjanduses:

Sama aasta jooksul, COVID-19 pandeemia ajal, toimus esimene suurem hooaja kulminatsioon **Tartus Eesti Rahva Muuseumi (ERM) B-parklas**, kus lõpetati edukalt esimene täispikk hooaeg.

## '''Laienemine Tallinna'''
**2022. aastal** kolis Cars & Coffee tegevus suuremas mahus Tallinna. Esimese hooaja jooksul toimusid kohtumised erinevates paikades üle linna, kujundades välja tugeva kohaliku kogukonna.

## '''Märgilised sündmused'''

### '''2023'''
# aasta kujunes Cars & Coffee jaoks läbimurdeaastaks.

* **Juunis 2023** toimus Tallinnas Ülemiste Citys, nn *Vihmatüdruku parklas*, Eesti suurim hobisõidukite sündmus, kus osales:
** 512 sõidukit
** 72 mootorratast  Tegemist oli seni suurima Cars & Coffee üritusega Eestis.
* Traditsiooniliselt korraldati ka **Fast & Furious stiilis kohtumisi T1 parkimismajas**, mida toimus kokku neli korda.
* **26. augustil 2023** toimus ainulaadne autonäitus **Pirita velodroomi murul**. Tegemist oli esmakordse sündmusega taasiseseisvunud Eestis, kus velodroomi alale lubati sõidukid. Üritusel osales sadu sõidukeid ning tuhandeid külastajaid.
* Aasta lõpus nomineeriti Cars & Coffee Tallinn **Eesti Autogaalal “Kuldne velg” kategoorias**, jõudes finaali.

### '''2024'''
* Hooaeg avati koostöös Masinawärgiga **Audru ringrajal**, kus toimus esmakordselt **Open Track Festival**. ☢Koostöö jäi ühekordseks erinevate arengusuundade tõttu.
* Suve üheks tipphetkeks oli **Red Bull Car Park Drift**, mis toimus Tallinna südames Unibet Arena juures koostöös Red Bulliga.
* Hooaeg kulmineerus **Tallinna Teletornis**, kus toimus:
** esmakordne autonäitus teletorni alal
** üle 2500 külastaja  Sündmuse raames koguti heategevuseks raha fondile *Minu Unistuste Päev*, annetades kokku **4100 eurot**. Tegemist oli märgilise annetusega Eesti autosündmuste kontekstis.

### '''2025'''
* Hooaeg algas **Põhja-Tallinnas Hundipeal**, kus näitus toimus kolmel tasapinnal:
** välialal vanas tööstussadamas
** siseruumides endises kakaolaos
* Suve keskpaigas toimus sündmus **Iron Balticu alal**, kus korraldati vabamas vormis kogukondlik car meet.
* Aasta lõppes suurejoonelise siseruumide autonäitusega **Unibet Arenal**, kus:
** osales 110 sõidukit
** kohal oli arvukas publik

Cars & Coffee Tallinn hoidis lühiajaliselt ka **Baltikumi suurima siseruumides toimunud autonäituse tiitlit**, mis kaotati kaks nädalat hiljem Läti korraldajatele.

## '''Heategevus ja mõju'''
Cars & Coffee on oma tegevuse jooksul panustanud aktiivselt heategevusse. Kokku on annetatud **üle 8000 euro**, toetades erinevaid organisatsioone ja algatusi.

Lisaks on Cars & Coffee:

* korraldanud sündmusi **aastaringselt**
* laienenud **üle kogu Eesti**
* kujunenud üheks olulisemaks autokultuuri kogukonnaks riigis

## '''Iseloom ja tähendus'''
Cars & Coffee sündmused ühendavad:

* hobisõidukite näitusi
* kogukondlikke kohtumisi
* meelelahutuslikke ja temaatilisi üritusi

Liikumine on tuntud oma avatud formaadi poolest, kus osaleda saavad nii klassikalised autod, sportautod, modifitseeritud sõidukid kui ka mootorrattad.

## '''Kokkuvõte'''
Cars & Coffee Eestis on kasvanud väikestest mitteametlikest kogunemistest üheks suurimaks autokultuuri liikumiseks riigis. Selle areng peegeldab kogukonna jõudu, vabatahtlikku initsiatiivi ning autohuviliste soovi luua midagi enamat kui lihtsalt kohtumispaik – terviklik kultuuriline nähtus.